《秦越人洞中咏》
唐代·于鹄

扁鹊得仙处，传是西南峰。年年山下人，长见骑白龙。

洞门黑无底，日夜唯雷风。清斋将入时，戴星兼抱松。

石径阴且寒，地响知远钟。似行山林外，闻叶履声重。

低碍更俯身，渐远昼夜同。时时白蝙蝠，飞入茅衣中。

行久路转窄，静闻水淙淙。但愿逢一人，自得朝天宫。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。